Source: http://www.asianajajaliitto.fi/viestinta/oikeudellisia_uutisia/kansainvaliset_tietolahteet/2011
Timestamp: 2013-12-07 14:52:24+00:00
Document Index: 24031015

Matched Legal Cases: ['tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Suomen Asianajajaliitto - Kv tietolähteet, arkisto 2011
Asianajotoiminta	Asianajajaliitto	Ammatillinen valvonta	Sääntely	Viestintä	Liiton esittelymateriaali	Oikeudellisia uutisia	Kotimaiset tuomioistuimet	Kotimaiset tietolähteet	Kansainväliset tietolähteet	2012	2011	Euroopan unioni	Tiedotteita ja lausuntoja	Logo- ja kuvapankki	Advokaatti-lehti	Defensor Legis	Momentti-julkaisu	Muita julkaisuja	Asianajajapäivät 2014	Yhteystiedot	Sivukartta | Palaute | Linkit
Oikeudelliset uutiset, kv tietolähteet, arkisto 2011	15.12.2011
EIT: Kuulopuhetodistelun käyttö langettavan tuomion perusteena ei automaattisesti loukkaa oikeutta oikeudenmukaiseen oikeudenkäyntiin	Euroopan ihmisoikeustuomioistuin on tänään suuren jaoston ratkaisussaan todennut, että tuomio voidaan perustaa kuulopuhetodisteluun, mutta että tällöin oikeudenkäynnissä tulee olla myös vahvoja, puolustuksen heikkoa asemaa tasapainottavia, etenkin prosessuaalisia suojakeinoja.
CAS: FC Sion ei saa paikkaa Eurooppa-liigassa	Urheilun kansainvälinen välitystuomioistuin CAS on tänään antamallaan päätöksellä ratkaissut sveitsiläisen FC Sionin tekemän valituksen, jossa se vaati itselleen paikkaa Eurooppa-liigasta.
SAAB:in yrityssaneerausasiassa tapahtuu taas Ruotsissa	SAAB-yhtiöille määrätty selvittäjä on pyytänyt, että yrityssaneerausmenettely määrätään päättymään. Kuten tässä tapauksessa aikaisemminkin, Ruotsin tuomioistuinlaitos on välittömästi tiedottanut asiasta ja julkaissut myös selvittäjän kirjelmän sellaisenaan kotisivuillaan.
Italian turvapaikkahakijoiden tilanne EIT:n käsiteltävänä suomalaistapauksessa	Euroopan ihmisoikeustuomioistuin (EIT) on lähettänyt Suomea vastaan tehdyn valituksen hallitukselle vastattavaksi ja tiedustellut, loukkaisiko Italian turvapaikkahakijoiden kohtelu ja tilanne mahdollisesti Euroopan ihmisoikeussopimuksen (EIS) 3 artiklaa. Lisäksi kysymys EIT:ssa on myös siitä, onko valittajalla ollut käytettävissään tehokas oikeussuojakeino Suomessa, kun turvapaikkahakemus on jätetty Suomessa tutkimatta ja sovelletun Dublin II -asetuksen perusteella päätetty palauttaa valittaja Italiaan ilman, että hallinto-oikeus ehtii materiaalisesti tutkia valituksen.
EIT: Liian suuret vahingonkorvaukset kunnianloukkauksesta rikkoivat toimittajan sananvapautta	Euroopan ihmisoikeustuomioistuin (EIT) on eilen antamassaan tuomiossa katsonut, että jo pelkästään se seikka, että toimittaja oli velvoitettu suorittamaan vahingonkorvauksia, joiden suuruus vastasi hänen eläkkeensä määrää 25-kertaisena, riitti muodostamaan Euroopan ihmisoikeussopimuksen (EIS) 10 artiklan loukkauksen.
EIT:lta poikkeuksellinen ratkaisu asianajajan toiminnan johdosta	Euroopan ihmisoikeustuomioistuin (EIT) on lokakuussa antamassaan päätöksessä poikkeuksellisen kovin sanoin arvostellut serbialaista asianajajaa, joka oli tuonut EIT:een lukuisia perusteettomia valituksia ja vielä niin ikään äärimmäisen harvinaisen kiellon jälkeen (kielto toimia asiamiehenä EIT:ssa) jatkanut toimimista EIT:ssa.
EIT:ssa jälleen uusi "isoäitivalitus" vastattavaksi hallitukselle	Euroopan ihmisoikeustuomioistuin (EIT) on toimittanut hallitukselle vastattavaksi uuden ns. "isoäitivalituksen" vastattavaksi hallitukselle. Kyse on oleskeluluvan epäämisestä iäkkäältä henkilöltä, jonka sukulaiset asuvat Suomessa.
EIT:n suuri jaosto: Hedelmöityshoidon kieltäminen aviopareilta EIS 8 artiklan mukaista	Euroopan ihmisoikeustuomioistuimen (EIT) suuri jaosto on viime torstaina antamassaan tuomiossa katsonut, että Itävallan laissa oleva hedelmöityshoidon kielto aviopareilta tapauksessa vallinneissa olosuhteissa ei rikkonut Euroopan ihmisoikeussopimuksen (EIS) 8 artiklaa. EIT huomautti kuitenkin, että tilannetta tulee jatkuvasti jäsevaltioissa seurata, koska kyse on hyvin nopeasti kehittyvästä tieteen- ja oikeudenalasta.
Brittiläisen hovioikeuden koko päätös Julian Assangen luovuttamista koskevassa asiassa	Brittiläinen High Court of Justice on tänään antanut päätöksen, jossa se yllätyksettömästi on hyväksynyt eurooppalaisen pidätysmääräyksen perusteella tehdyn luovutuspäätöksen Ruotsiin.
EIT:lta jä